歌頌者

《歌頌者》係吳青峰為1MORE耳機演唱嘅官方鑑賞曲。由吳青峰填詞、作曲同演唱，劉胡軼同楊穎彪編曲，劉胡軼監製。喺2019年4月13號以數碼形式單曲發行。呢隻歌係講緊吳青峰出道10幾年嘅心路歷程。

背景同簡介
呢隻歌嘅歌詞有部分係吳青峰喺2006年寫嘅《小情歌》。吳青峰覺得佢寫嘅歌詞係反映到佢做咗十幾年歌手，覺得佢自己好配做歌頌者呢個角色。喺出咗呢隻歌之後，有網民一度覺得吳青峰呢隻歌同蘇打綠《小情歌》有段好似，覺得佢抄歌，之後喺微博下面鬧佢。呢隻歌首唱喺湖南衛視《歌手2019》總決賽第二輪，劉家凱做特邀嘉賓用電結他伴奏。

MV作品
呢部MV講緊一個好鍾意幫人嘅男人，喺佢病咗嗰陣，反而啲受助者會幫返佢。喺MV入面嗰個男人唔求回報，就好似歌頌者咁無悔咁用生命去唱歌。

創作一覽
以下資料嚟自：

演唱：吳青峰
填詞：吳青峰
作曲：吳青峰
編曲：劉胡軼、楊穎彪
監製：劉胡軼
Program：全相彥、劉胡軼
結他：劉家凱
鋼琴：劉胡軼
和聲：愛之音和音組
打擊樂：王宏濤
鼓：郝稷倫
低音結他：韓陽
結他：許德治、薛峰
鍵盤：達日丹、葉霖
PGM：楊陽
混音：林夢洋
音樂總監：梁翹柏

獎
2019華人歌曲音樂盛典年度金曲：吳青峰《歌頌者》

連出去
吳青峰《歌頌者》官方MV

2019年單曲
國語歌